বাতাস ও সূর্য

Kuzhali Manickavel

এই বইয়ের লেখক, চিত্রকর ও প্রকাশক অন্য ভাষায় এর অনুবাদে উৎসাহিত ও সহযোগিতা করে, কিন্তু তাদের অনুরোধ এর লেখা ও ছবির পরিবর্তন যেন সর্বনিম্ন পর্যায়ে রাখা হয়।

একদিন বিকালে বাতাস ও সূর্য কে বেশি শক্তিশালী তা নিয়ে তর্ক করছিলো।

আমি বড় বড় গাছে উপড়ে ফেলেছি এবং লক্ষ লক্ষ জাহাজ ডুবিয়ে দিয়েছি,” অহংকারী বাতাস বলে। “তুমি ওসবের কিছুই করতে পারো না।”

সূর্য হেসে কাঁধ ঝাঁকায়। “তার মানে এই নয় যে তুমি আমার চাইতে শক্তিশালী,” সে বলে।

আমি মেঘ দিয়ে তোমাকে ঢেকে দিতে পারি যাতে তোমাকে কেউ দেখতে না পারে!” বাতাস বলে। “তুমি আমাকে নিয়ে এরকম কোনোকিছু করতে পারবে না।”

কিন্তু সূর্য উষ্ণ হাসি হাসে। “আমি এখনো মনে করি আমি তোমার চাইতে শক্তিশালী,” সে ঠাণ্ডা গলায় বলে।

বাতাস আপত্তি জানায়। সে এটা মানতে রাজি নয় যে সূর্য তার চাইতে শক্তিশালী। “তাহলে পরীক্ষা হয়ে যাক কে কার চাইতে শক্তিশালী,” অবশেষে বাতাস বলে।

বাতাস তার শক্তি দেখানোর জন্য দাপাতে থাকে। “চলো দেখি কে কয়টা ঘর উপড়ে ফেলতে পারে,” সে বলে।

“ব্যাপারটাকে সহজ করা যাক,” সূর্য বলে। “ঐখানে লোকটাকে দেখছো?” বাতাস নিচে তাকিয়ে দেখে একজন মানুষ রাস্তা দিয়ে হেঁটে যাচ্ছে। সে আনন্দে শিস দিচ্ছে। তার কাঁধে ঝুলছে একটি চাদর।

“চলো দেখি কে তাকে রাস্তায় ফেলতে পারে,” বাতাস বলে। “না, এতে সে আঘাত পাবে,” সূর্য বলে। “তারচে বরং দেখি কে তার চাদর গা থেকে সরাতে পারে।”

বাতাস শো শো শব্দে আকাশ তোলপার করে ফেলে। বাতাসের তোড়ে গাছপালা কাঁপতে থাকে। লোকটি আকাশের দিকে তাকায় এবং তার চাদরটি আরো শক্ত করে গায়ে জড়িয়ে ধরে।

আকাশে বজ্রমেঘ আসে। পশুপাখি আশ্রয়ের জন্য ছোটাছুটি শুরু করে। বাতাস গজরাতে থাকে। লোকটি আরো জোরে চাদরটি চেপে ধরে।

শীঘ্রই বজ্রমেঘ উড়ে চলে যায়। বাতাসের ক্ষমতা শেষ। “আমি এই কাজে ক্ষান্ত দিলাম। আমি এটা পারবো না,” বাতাস হাফাতে হাফাতে বলে। সে দম নেওয়ার জন্য মেঘের ওপরে নিজেকে গুটিয়ে নেয়।

“এবার আমার পালা,” সূর্য বলে। সে অলসভাবে হাই তুলে তার রশ্মি ছড়িয়ে দেয়। আকাশে তাকে আরো উজ্জ্বল ও বড় মনে হয়। শীঘ্রই বাতাস গ্রীষ্মকালের মতো গরম হয়ে ওঠে।

লোকটি আকাশের দিকে তাকায় এবং তার কপালের ঘাম মোছে।

“আজকের আবহাওয়া কী অদ্ভুত!” সে নিজে নিজে বলে।

তারপর সে গা থেকে চাদর খুলে বগলের নিচে রাখে।

“মনে হচ্ছে তুমি জিতে গেছো,” বাতাস সানন্দে মেনে নেয়।

সে হাততালি দেয় এবং বাতাসের পাতায় খসখস শব্দ ওঠে।

“কারো গা থেকে চাদর সরানোর জন্য তাকে আঘাত করে ফেলে দেওয়ার দরকার নেই,” বাঁকা হাসি হেসে সূর্য বলে।

তারা একত্রে হাসে এবং রাস্তা দিয়ে হেঁটে যাওয়া লোকটিকে দেখে। লোকটি আনন্দে শিস দিচ্ছে।

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story The Wind and the Sun, author: Kuzhali Manickavel . illustrator: Emanuele Scanziani. Published by BookBox, https://youtu.be/2qaBPthrUqs © BookBox. Released under CC BY-NC-SA 4.0.

This work is a modified version of the original story. © The Asia Foundation, 2018. Some rights reserved. Released under CC BY-NC-SA 4.0.

For full terms of use and attribution, http://creativecommons.org/licenses/by-nc-sa/4.0/